<classify> ISLAMABAD, PAKISTAN WAZIRI Mkuu waPakistan Imran Khan amesema kuwa haitoruhusu genge lolote la kigaidi kuendeshashughuli zake nchini humo na kusisitiza kuwa nchi hiyo sio makazi ya magaidi. Kwa mujibu wa Shirikala Habari la IRNA limesema kuwa Imran Khan amesema hayo mbele ya wafuasi wakekusini mwa Pakistan na kuongeza kuwa, serikali yake haitowaruhusu magaidikutumia ardhi ya nchi hiyo kushambulia nchi jirani. Matamshi hayo yaWaziri Mkuu wa Pakistan yamekuja siku chache tangu ulipopamba moto mzozo bainaya nchi hiyo na India kutokana na mashambulizi ya kigaidi yaliyowalengawanajeshi wa India. Mzozo mpya katikauhusiano wa Pakistan na India ulizuka baada ya kundi la kigaidi linalojiitaJaish al Muhammad kushambulia wanajeshi wa India huko Kashmir tarehe 14 mweziulioisha wa Februari na kuua wanajeshi 44. Jeshi la Indialilituma ndege zake na kushambulia baadhi ya maeneo ndani ya ardhi ya Pakistanlikidai kuwa ni maficho ya magaidi hao. Pakistan nayo ilijibu mashambulizi hayoya India kwa kutungua ndege mbili za nchi hiyo na kumteka nyara rubani mmoja waIndia ingawa baadaye ilimuachilia huru ili kuonesha nia yake njema. Siku moja kabla yakushambuliwa wanajeshi wa India basi lililokuwa limebeba walinzi wa mpakani waIran lilishambuliwa huko Zahedan, makao makuu ya mkoa wa Sistan na Baluchistanwa Iran unaopakana na Pakistan na kusababisha maafisa 27 wa Iran kuuawa nawengine 13 kujeruhiwa. Kundi la kigaidila Jaish al Dhulm linaloendesha shughuli zake katika ardhi ya Pakistanlilijigamba kuhusika na shambulio hilo.  <topic>: kimataifa 